
PROME MINISTER 


| Evelyn Wever-Croes 


E aña aki ta tuma luga e di cuater 
Conferencia Internacional di Small Island 
Developing States di Nacionnan Uni. E NÉ 
conferencia ta tuma luga na Antigua y È 

Barbuda for di 27 pa 30 di mei y e tema di ñ 
e aña aki ta ‘Charting the Course Toward | 

Resilient Prosperity’. Ta importante pa 
remarca cu e conferencia di SIDS ta tuma 
luga cada 10 aña y pa e motibo aki ta di 
suma importancia cu Aruba como isla 
chikito ta forma parti di e conferencia aki. |...” 


Minister President di Aruba Evelyn Wever- | 
Croes y Minister President di Corsou | 
Gilmar Pik Pisas lo atende e conferencia 

importante aki. È 


Pa Aruba ta un gran honor cu Minister | 
President sra. mr. Evelyn Wever-Croes ta 
encabesa e delegacion di Reino Hulandes | 
cu ta consisti di e 4 paisnan den Reino. 


DURANTE DI E CC NFEREN LIA 

SIDS ta significa Small Island Developing States, Islanan Chikito 
den Estado di Desaroyo. SIDS ta wordo referi na un grupo di 
pais (isla) y teritorio cu ta comparti retonan y vulnerabilidad 
unico den nan desaroyo. Esaki ta debi na e caracteristicanan 
cu nan tin en comun manera: e tamafio chikito, locacion remoto 
y recursonan limita cu ta haci nan mas vulnerabel na factornan 
externo. 


Actualmente Aruba como pais autonomo den Reino Hulandes 
ta forma parti di SIDS como un miembro asociado di Nacionnan 
Uni. Minister President di Aruba lo hiba palabra durante di 
e conferencia y lo tin reunionnan cu Minister Presidente y 
Ministernan di varios pais, entre otro Barbados, Suriname y 
Antigua mes, tambe cu instancianan internacional di influencia 
global. 


A a IDA ( N | A 
CIA VI E v IILIFA UN LIA l 


Meta di e participacion di Aruba ta pa boga pa sosten y 
cooperacion internacional, enfatisando e necesidad pa 
desaroyo sostenibel, strategia di mitigacion y adaptacion 
na cambionan climatico, asistencia financiero y tecnico di e 
comunidad global. Nacionnan Uni y otro organisacionnan 
internacional ta reconoce e circunstancianan unico di SIDS 
y ta traha pa atende e necesidadnan specifico cu maneho y 
programanan specialmente adapta na nan. Pa e motibo aki 
tambe ta hopi significante cu Aruba no solamente ta parti di 
e delegacion di Reino Hulandes, pero cu Minister President 
Evelyn Wever-Croes tin un rol prominente como lider di 
delegacion. Como lider di e delegacion di Reino, Minister 
President, lo enfatisa cu Aruba mescos cu e otro SIDS tambe 
ta atendiendo cu retonan di paisnan grandi cu recursonan di 
islanan chikito, cual ta hopi limita. MN 

Prome Minister Evelyn Wever-Croes: 
Cu dedicacion, responsabilidad y seriedad, 


GOBIERNO DI ARUBA A LOGRA E MIHO ACUERDO 
PA ARUBA DEN E CIRCUMSTANCIANAN ACTUAL 


“Ami ta mira e acuerdo aki como un vehiculo pa recobra nos autonomia financiero bek” 


Diabierna 24 di mei, durante conferencia di prensa di Gobierno 
di Aruba na unda cu a anuncia e acuerdo importante entre Aruba 
y Hulanda, Prome Minister Evelyn Wever-Croes a enfatisa cu 
ta pa prome biaha den historia di nos pais cu Aruba ta haya 
un ‘deal’ asina positivo for di Hulanda. Desde e protocolnan di 
2013 y 2015, durante cua tempo Prome Minister tawata den 
oposicion, cu a wordo firma pa e Gobierno di AVP, ya caba a 
purba haya interes abou riba e debe externo. Esaki no a logra 
pa motibo cu e Gobierno e tempo ey no tabata tene su mes na 
palabracion, pero si nan a logra a redobla e debe. 


DEDICACION, RESPONSABILIDAD Y SERIEDAD 

Gabinete Wever-Croes a traha cu hopi dedicacion y 
responsabilidad y a demostra seriedad pa maneha finansa 
publico. Esakia wordo tuma na consideracion na Hulanda y awo 
nos por mira e resultado di un maneho financiero responsabel, 
cu Prome Minister ta considera un ‘game changer’ pa finansas 
publico di Aruba, cu a lo largo, dentro di poco aña, ya caba nos 
nivel di interes ta bay mas abou cu e tawata prome cu Covid. 


“Mi kier laga atras pa nos futuro generacionnan, un Aruba 
cu menos debe cu gastonan di interes hopi mas abou. No ta 
tur hende ta contento cu e acuerdo aki, cu ta comprendibel. 
Mi tampoco ta contento cu esaki y a prefera un acuerdo cu 
Hulanda sin un Rijkswet. Pero si mi ta satisfecho y den nomber 
di Gobierno, mi por bisa cu nos consenshi ta na paz cu nos a 
busca e miho deal posibel pa Aruba. 


Gobierno ta comparti e pensamento di esnan cu ta bisa cu 
ta dolor pa entrega y bay di acuerdo cu un Rijkswet sin cu 
ta necesario, pa motibo cu ya caba nos tin e leynan. Pero, e 
realidad ta tambe cu Hulanda lo no a duna nos ni un cen menos 
na interes si nos no a aproba un of otro forma di Rijkswet y pa 
cua motibo Aruba a traha riba e ley hibride”, Prome Minister a 
remarca. 


‘KWIJTSCHELDING’ 

Mientras tin tambe ciudadanonan cu ta pensa cu ainda Aruba 
ta wordo trata diferente cu Corsou y Sint Maarten cu a haya 
‘kwijtschelding’. Gobierno di Aruba, na mas di un ocasion a 
trece e topico aki riba mesa di negosacion sinembargo Hulanda 
no kier papia ainda di kwijtschelding. “E topico aki ta keda riba 
mesa y den futuro, lo mira e momento prudente pa bolbe trece 
e topico aki riba mesa pero awo e no tawata por ta parti di e 
deal aki pasobra Hulanda simplemente no tawata kier”. 


AUTONOMIA 

Riba e tema cu esaki por ta entrega di autonomia, Prome 
Minister a remarca cu e autonomia financiero di pais Aruba, na 
unda a duna Hulanda e grip, ya caba a wordo entrega na aña 
2014 ora cu Mike Eman durante su gobernacion a haya e KB y 
na 2015, durante gobernacion di AVP, a introduci e LAft. Prome 


Minister a duna di conoce cu cu e palabracionnan cu Gobierno 
di Aruba ta haci awo, ta pa fortica nos finansas publico y fortica 
nos economia y asina recupera nos autonomia financiero bek. 


“Ami ta mira e acuerdo aki como un vehiculo pa recobra nos 
autonomia bek. Mi ta pidi esnan cu ta skeptico y no ta kere den 
esaki completamente, pa duna nos e espacio pa sigui negocia 
y trece aun mas beneficio pa Aruba. Cu loke tin riba mesa 
awo caba, manera nos firma, nos lo scapa 16 miyon tur aña 
na interes. Si nos logra un Rijkswet, e beneficio por ta mucho 
mas grandi y nos lo scapa mucho mas placa”, Prome Minister 
a duna di conoce. 


GRADICIMENTO 

Prome Minister ta gradici e ekipo di Aruba cu a asisti Gobierno 
di Aruba den e negosacion cu Hulanda. Tambe ta gradici e 
ekipo hulandes y Secretario di Estado Alexandra van Huffelen 
como tambe coleganan minister di Gabinete Wever-Croes Il 
pa e sosten y apoyo. 


“E tawata un periodo hopi largo y dificil. Un odisea cu RAft cu 
a cuminsa na juni 2020, meymey di e pandemia. Mientas cu na 
Aruba, nos atencion tawata na salba bida di hende, Hulanda a 
tira dos Rijkswet nos dilanti. Aruba no a sucumbi. Nos tawata 
sa cu loke tawata tin riba papel tawata inhusto pa e pueblo di 
Aruba. Nos a lucha hopi duro, hopi fuerte, mientras no ta tur 
ciudadano a kere den nos durante e trayecto. Pero nos tawata 
sa cu nos mester a busca e miho deal posibel pa Aruba. Y 
loke tin awe, ta e miho deal cu nos por a trece aden den e 
circumstancianan actual. 


Cosnan por cambia den futuro. Mi tin tur confiansa cu si Aruba 
sigui riba e caminda cu nos ta di finansas publico duradero y 
sano, e perception na Hulanda tambe lo cambia y nan lo ta 
mas habri pa papia otro tema y acuerdo cu nos tambe. Pero 
pa awo den e circumstancianan actual, esaki ta e miho deal cu 
Aruba por a logra”, Prome Minister a expresa. EH 

Prome Minister Evelyn Wever-Croes: 
Secretario di Estado Alexandra van Huffelen: 


E ACUERDO AKI TA UN MUESTRA CU SI BO 
TRAHA HUNTO Y SCUCHA OTRO, BO TA YEGA NA 
RESULTADONAN POSITIVO 


=p asss ` 


"Mi ta contento cu awe Hulanda y Aruba por anuncia cu nos 
a yega na un acuerdo", tabata palabranan di Secretario di 
Estado Alexandra van Huffelen, despues cu ambos pais a 
firma e acuerdo financiero. Secretario van Huffelen a indica cu 
riba e dia aki, Aruba y Hulanda a duna un stap importante pa 
yega na un "Rijkswet", cu ta un ley na unda tin 

acuerdonan importante pa loke ta trata finansas publico sano 
di pais Aruba, respetando autonomia di e pais. 


El a splica cu e acuerdo aki ta un muestra cu si bo traha hunto, 
scucha y tuma opinion di otro den consideracion, bo ta yega 
na resultadonan positivo. Aruba y Hulanda, ya pa basta tempo 
caba ta den negociacion, pa trata e tema di e interes riba e 
debe di Covid. Un tema sigur di gran importancia, pa motibo 
cu un rebaho den e interes di e debe, lo fortifica e presupuesto 
di pais Aruba, creando oportunidadnan di inversion pa e isla. 


Tambe pa crea finansas sano, cu lo resalta den un maneho 
di gobierno optimal, y desaroyo economico sostenibel. E 
placa cu Aruba lo "spaar" di no paga interes, por wordo inverti 
den proyectonan importante pa e pais, manera enseñansa, 
infrastructura, y/of den e proyecto di transicion energetico. 

Secretario di Estado Alexandra van Huffelen, a expresa di ta 

sumamente contento cu Gobierno di Aruba a acepta e Rijkswet, 
mirando cu tur e obhetivonan di e presupuesto lo wordo ancra 
den e Rijkswet, creando asina un sentimento di siguransa 
entre e dos paisnan. 


E acuerdo di awe ta den interes comun di Aruba y Hulanda, 
pero specialmente den interes di e comunidad di Aruba en 
general. Awor cu tur dos pais a firma e acuerdo, por sigui 
traha riba e ley aki. Mientrastanto Aruba lo ta pagando menos 
interes (5.1%), y unabes e ley wordo aproba den Parlamento, 
e interes lo baha aun mas (3.4%). 


Secretario van Huffelen a sigui splica cu Hulanda tambe ta 
dispuesto, pa unabes e ley wordo aproba, pa permiti Aruba, 
durante condicionnan faborabel, obtene prestamonan pa 
inversion, cu e siguransa cu e maneho financiero ta keda 
optimal, ya cu ta prestamonan pa tempo largo. 


"Mi ta contento cu Aruba a tuma e stap importante aki, 
na unda cu Aruba y su ciudadanonan por sigui bay 


dilanti, paso financia di Gobierno sano, ta bon pa tur 
Arubano" Secretario van Huffelen a termina bisando. 

Prome Minister Evelyn Wever-Croes: 


CU E RIJKSWET ARUBA LO HAYA REDUCCION 
DI E INTERES RIBA E DEBE DI COVID Y RIBA 
DEBENAN ANTERIOR 


Durante e conferencia di Prensa di Gobierno 
di Aruba diabierna 24 di mei, varios pregunta 
di e miembronan di prensa riba temanan 
interesante a wordo contesta pa Prome 
Minister Evelyn Wever-Croes. Un di e 
preguntanan dirigi na Prome Minister tawata 
trata e motibonan pa cua Gobierno a dicidi di 
firma e acuerdo awor cu Gobierno di Hulanda 
ta bay cambia. 


Prome Minister a menciona cu ora cu a 
realisa cu Hulanda no lo laga e Rijkswet como 
condicion cay, a purba bin cu un Rijkswet 
Hibride den cual ta respeta loke Parlamento 
por haci den un landsverordering y a pone 
algun definicion den e Rijkswet aki y esey 
Hulanda a acepta. 


Tambe tawata di importancia e aspectonan 
financiero, e compensacionnan financiero cu 
awor si Hulanda tawata dispuesto pa duna, 
sino na oktober Aruba lo mester a bay di 
acuerdo cu e Raft pa por a haya e reduccion 
di e interes di e debe di Covid. Tambe Aruba 
tawata kier e reduccion di e interes riba 
e otro debenan y esey tambe a haya awor 
cu e Rijkswet. Otro aspecto importante ta 
cu Hulanda a bay di acuerdo pa revisa e 
normanan pa haci posibel pa Gobierno di 
Aruba por inverti y pa por atende asuntonan 
socio-economico. 


E mandatario a indica cu e cambio di 
Gobierno di Hulanda tambe a hunga un rol. 
Durante Gabinete Wever-Croes su persona a 
traha cu dos Secretario di Estado, Secretario 
di Estado Raymond Knops y Secretario 
di Estado Alexandra van Huffelen y ta di 
opinion cu pa Aruba ta mas prudente tin un 
acuerdo firma cu e gobierno saliente prome 
cu bin un gobierno nobo ya cu no sa ainda 
ki constelacion e ta bay ta y ki atencion lo 
bay pone pa Aruba. “Y claro, cu e Rijkswet, 
e interes di e debe di Covid ta baha mes ora, 
esey tambe tawata un punto cu a hunga un 
rol hopi mas importante”. Prome Minister a 
enfatisa. MN 

Minister Maduro di Finansa ta reaciona riba e critica di Parlamentario di MAS: 


FINANSA PUBLICO TA ASUNTO SERIO Y AINDA 
MARISOL NO KIER ACEPTA CU E TA MALINFORMA 
PUEBLO CU SHOW RIBA TIK TOK SIN CONTENIDO 


Aki no tin wega di 'Spirito den Gobierno’ y 'Dalmento den Parlamento" 


Minister Maduro di 
Finansa a tuma nota di e 
critica di e Parlamentario 
| di MAS Marisol Tromp yta 
tuma tempo pa reaciona 
pa evita cu Marisol ta 
bolbe bay malinforma 
Pueblo cu informacion 
| incorecto riba finansa 
| publico di Aruba. 


Marisol a cuminsa na 
cuestiona e biahenan 
den exterior di Minister 
Maduro bisando cu "a 
tuma nota di un di nan 
caminda Minister Maduro 
a bay Merca y den e caso aki lo a bay pa un fiansa di 160 
miyon florin cu no a logra. E informacion cu MAS tin ta cu 
e fiansa aki ta pa cubri Payroll 2024 di e 2do parti di afia." 
Minister Maduro su reacion ta, "Marisol despues di tanto afia 
den politica, tanto afia como Parlamentario, Minister y dos 
biaha como Presidente di Parlamento, ainda bo persona no sa 
con finansa publico di Aruba ta hinca den otro? Parce cu ainda 
Marisol no sa con Gobierno ta cubri su necesidad financiero, 
con e mercado internacional di capital ta traha, siendo cu na 
varios ocasion nos a splica na placa chikito den Parlamento 
con esaki ta hinca den otro. Problema ta cu Marisol no ta bay 
reunion of ta djies haci pregunta y sali bay fo'i sala pa bay haci 
show den prensa, y pesey nunca e no ta scucha e contesta pa 
asina e por ta bon informa pa e por splica su votadornan con 
e cosnan ta hinca den otro. Marisol ta parce un politico cu kier 
tene su votadornan malinforma cu show riba Tik Tok cu cero 
contenido." 


Un otro critica di Parlamentario Marisol dirigi na Minister 
Maduro di finansa ta, cu aparentemente Gobierno no tin placa 
pa cubri salarionan di e aparato publico. Aki ta unda cu e 
mandatario di finansa ta expresa, "Marisol ta critica sin pia y 


sin cabes. Si Gobierno tin un presupuesto cu surplus, dus cu 
tin mas entrada cu gasto, ta con por falta placa pa paga salario 
di ambtenaar? E no ta logico toch? Marisol ta critica, pero e no 
tin pia pa para riba dje y tur cos ta mustrando cu e cabes no ta 
compronde finansa publico at all. Ta bon pa Marisol sali mustra 
su pruebanan cu no tin placa pa paga empleado publico." 


E Parlamentario den su Tik Tok a siguiinsinua cu"aparentemente 
Merca lo a nenga e fiansa aki y bo ta wak cu Hulanda ta pone 
presion pa cumpli cu e aspectonan financiero, entre otro e Raft 
y den e caso aki Minister di Finansa no a bin Parlamento pa 
splica nada ainda, siendo cu ta kere ta un topico importante pa 
duna claridad riba dje pa Pueblo di Aruba." Aki atrobe Minister 
Maduro ta haya ta bon pa Marisol presenta pruebanan cu Merca 
a nenga fiansa of algo por el estilo, pasobra Aruba no ta presta 
placa di Gobierno Mericano. Minister Maduro durante reunion 
na Washington a reuni cu diferente banco di renombre mundial 
y na ningun di esaki a pidi oferta, sino mas bien a repasa e 
cambionanan y a splica riba e recuperacion excepcional cu 
Aruba ta pasando aden y ta haci e preparacion necesario pa 
por subi e mercado di capital internacional. E mandatario ta 
sigui splica cu "den varios post riba media social, articulo den 
prensa y na Parlamento caba Minister di Finansa a splica 
riba e 16 reunionnan teni den cuadro di IMF Spring Meetings 
na Washinghton DC. Ta hopi lamentabel cu Marisol ta bolbe 
djies critica y haci show di Tik Tok sin ni sikiera tuma tempo pa 
repasa e informacion relevante cu Minister Maduro di Finansa 
a comparti cu Parlamento y Pueblo." 


Minister Maduro ta haya lamentabel cu Parlamentario Marisol 
ta uza e topico serio di finansa publico pa recuri na malinforma 
comunidad. "Ta bisto cu Marisol ta bolbe recuri na su mala 
mafia di crea storianan manera esun di 'Spirito den Gobierno' 
y 'Dalmento den Parlamento' pa malinforma pa tapa asina su 
mesun falta di conocemento. Marisol por wel di tin hopi afia 
den politica, pero su conocemento di finansa publico ta keda 
nul komma nul," ta palabranan cu cual Minister Maduro ta 
describi e show di Tik Tok di Marisol pa critica y purba atacha 
e mandatario su trabou na bienestar di Aruba. MN 

Minister Maduro di Finansa ta informa: 


ARUBA TA HAYA UN "INVESTMENT RATING" 
CERCA COMPANIA DI RATING MOODY'S 


"Baad rating with stable outlook" 


Diabierna atardi Minister di Finansa a wordo informa cu Aruba 
ta haya un ‘investment rating' cerca compania di rating Moody's. 
Esaki ta un hopi bon noticia pa nos Pais, ya cu awo Aruba ta 
conta cu dos compania di rating cu ta mira Aruba como Pais na 
unda cu nan inversion ta sigura. 


Mester menciona cu pa mas di dos decada Gobierno di Aruba 
a traha cu e dos companianan di rating, Fitch y Standard and 
Poor's, y recientemente a busca e compania di rating Moody's 
como e di tres compania di rating pa evalua e credibilidad 
financiero di Aruba atrabes di un evaluacion economico y 
financiero. 


Na februari Moody's a bishita Aruba y a reuni cu varios instancia 
y persona pa asina por a haci nan evaluacion economico y 
financiero di nos Pais. Na april, durante e IMF Spring Meetings 
na Washington DC, Minister Maduro a bolbe reuni cu Moody's 
pa asina por a duna mas detayes cu ta relevante pa e analista y 
tambe e comite di Moody's por tene na bista ora di finalisa nan 
opinion riba Aruba. Dia 24 di mei tabata asina leu cu Moody's a 
sali publica cu nan ta duna Aruba un 'Baa3 rating’ cu un ‘stable 
outlook.' 


Di e manera aki Aruba ta conta awo cu dos ‘investment rating,’ 
cerca Standard and Poor's cu e 'rating BBB positive’ y cerca 
Moody's cu e ‘rating Baa3 stable.' Tur dos cualificacion ta 
wordo considera 'investment ratings.' Cerca Fitch, Aruba tin 
e 'rating BB+ positive' cu ta wordo considera 'non-investment/ 
speculative.’ Sinembargo den nan evaluacion reciente na 
maart, Fitch a indica cu nan ta positivo pa dentro di poco subi 
e rating di Aruba na e nivel di inversion manera cu e tabata 
prome cu pandemia. 


Minister Maduro ta gradici tur persona y instancia na Aruba y 
tambe e team di Moody's pa e resultado positivo aki pa Aruba, 
cu ta yuda hisa e credibilidad financiero di nos Pais. Danki pa 
kere den Aruba! MN 

Rating Action: Moody's Ratings assigns a Baa3 rating 
to Aruba; stable outlook 


24 May 2024 


New York, May 24, 2024 -- Moody's Ratings (Moody's) has today assigned a Baa3 
long-term foreign-currency and local-currency issuer rating to the Government of 
Aruba, with a stable outlook. 


The Baa3 rating is supported by high institutional and governance strength benefits 
from the legal and regulatory framework which the Government of Netherlands (Aaa 
stable) has put in place for its Kingdom of which Aruba is part of, including 
independent supervision of budget and fiscal frameworks, and the Netherlands's 
strong ability to provide financial support. Political stability and a strong external 
position are also key strengths of Aruba's sovereign credit profile. 


Meanwhile, the economy's very small size and reliance on tourism weigh on economic 
strength, partially offsetting very high income levels. Finally, fiscal strength is a key 
credit weakness, with a high debt burden and weak debt affordability given a 
constrained revenue base. However, the Baa3 rating also takes into account Moody's 
expectation that Aruba's government balance sheet will strengthen substantially as a 
result of the shift to sustained fiscal surpluses that the rating agency expects will be 
maintained. As a result, government debt will fall below its pre-pandemic level and 
debt affordability will improve. 


The stable outlook reflects balanced risks at the Baa3 rating level. The benefits of the 
implementation of a reform program with technical support from the Netherlands 
through 2028, and the authorities’ commitment to sound public finance management 
may enhance investment and fiscal performance beyond Moody's current 
expectations. On the contrary, the outcomes of Aruba's fiscal strategy, may be more 
limited or accruing more slowly than currently assumed. 


Concurrently, Moody's has assigned Aruba a local-currency country ceiling at A1, and 
a foreign-currency country ceiling at A3. The five-notch gap between the local- 
currency ceiling and the sovereign rating reflects a very high predictability and 
reliability of institutions, a limited government footprint in the economy, low political 
risks and moderate external imbalances. The two-notch gap between the foreign- 


currency ceiling and the local-currency ceiling reflects the economy's elevated level of 
external indebtedness, a very low openness of the capital account and a moderate 
level of policy effectiveness, which together point to transfer and convertibility risk in a 
remote scenario of significant external financial stress. 

Nos ta contento pa anuncia cu Wilhelminastraat ta habri di 
nobo pa trafico. E trabounan di renovacion y embeyesimento 
parcial di e area ta canando na tempo, y minister Wever ta 
contento cu awe, dialuna 27 di mei, por a habri e caminda bek. 


E actividadnan aki ta forma parti di e plan total pa revitalisa 
Oranjestad. 

Den un futuro cercano, lo cuminsa cu e siguiente fase: renoba 
y expande e area di parkeo, y aumenta visibilidad pa logra un 
parkeo mas sigur y accesibel. Awo ta toca turno pa e proyecto 
na San Nicolas, pa despues bin bek Oranjestad pa finalisa e 
proyecto den e area di Wilhelminastraat. 


“Nos ta consciente cu renobacion di infrastructura solamente 
no ta suficiente pa revitalisa Oranjestad. P'esey, nos ta traha 
pa resolve e puntonan di atencion den centro di ciudad di area 
pa area, ehecutando un “approach” holistico, atendiendo cada 
area separadamente pa aumenta e probabilidad di exito”, 
segun Minister Wever. E appraoch aki ta pa purba reduci e 
efectonan menos positivo, y tambe tumando cuenta cu e 
limitacion di fondo y escasez den e forsa laboral ariba e tereno 
civil actualmente na Aruba. 


Pronto lo ta anunciando otro esfuersonan no-infrastructural 
pa contribui na e revitalisacion di e area di Wilhelminastraat 
/ Columbusstraat. Minister Wever kier gradici AWM, DOW 
y Minister President Evelyn Wever-Croes y e Ministerio di 
Infrastructura pa nan sosten, contribucion, y empeño pa por a 
logra finalisa e fase aki den e tempo stipula. Nos ta sigui traha 
pa un futuro miho pa Oranjestad y su bishitantenan. MN 

Minister Geoffrey Wever: 


MINISTER WEVER: ECONOMIA DI ARUBA LO SIGUI 
CRECE SEGUN ECONOMIC OUTLOOK 2024-2025 


presenta e Economic Outlook pa añanan 2024 y 2025. E 
raport ta duna un bista claro riba e desaroyonan economico di 
nos isla, subrayando e desafionan y oportunidadnan cu nos ta 
confronta den e economia global y regional. 


Den su presentacion, Minister Wever a enfatisa cu aunke Aruba 
a continua su trayectoria di crecemento economico despues di 
e pandemia, ta importante pa nos keda alerto pa presionnan 
inflatorio y e tensionnan politico global cu por tin un impacto 
riba e prijsnan di importacion di productonan y servicio. 


Comparando añanan 2022 y 2023, nos ta mira un aumento 
significante den Producto Interno Bruto (GDP) nominal, cu un 
crecemento anual di 13.7 porciento segun calculacionnan di 
April 2024. E GDP nominal pa 2023 (Afl. 6,829m) tabata iguala 
na 112.3 por ciento compara cu nivel di 2019 (Afl. 6,080m). 


Pa 2024, ta spera cu e GDP lo aumenta pa 8.5 porciento, sigui 
pa un crecemento mas modera - "baseline scenario" - di 1.3 
porciento den 2025. E expectativa ta cu e GDP nominal pa 
2024 (Afl. 7,408m) lo ta na 121.8 porciento di nivel di 2019, 
mientras cu e GDP nominal pa 2025 (Afl. 6,080m) lo ta na 
123.4 porciento di nivel di 2019. 


Segun e “Economic Outlook” ta premira un inflacion di 3.1 
porciento pa 2024 y 2.5 porciento pa 2025. E dependencia 
di importacion ta nifica cu factornan manera disrupcion den e 
fluho normal (internacional) di productonan, servicio y capital 
por afecta e tasa di inflacion na Aruba. 


Mientras turismo ta keda un motor primario di crecemento, 
esfuersonan ta wordo haci pa diversifica e economia. Turismo 
ta proyecta pa crece 14.0 porciento den 2024 cual ta 53.2 
porciento mas halto compara cu 2019, y lo sigui crece den 
añanan binidero, contribuyendo na crecemento economico 
general. Pa 2024, ta spera un aumento den inversionnan di 11.7 
porciento, cu un subida den inversionnan publico, mientras cu 
inversionnan priva den otro proyectonan di hotel lo continua y 
finalisa fin di 2024. 


Pa facilita proyeccion di e economia di Aruba, DEACI ta haci uzo 
di e modelo macro-economico MARUBA. Maneho di e modelo 


MARUBA ta cay bao responsabilidad di DEACI. Pa yega na e 
proyeccionnan economico, DEACI ta den dialogo continuo cu 
diferente instancianan y expertonan local, y a base di analisis 
di diferente desaroyo, ta produci proyeccionnan economico. 


Ministerio di Asuntonan Economico, Comunicacion y Desaroyo 
Sostenibel conhuntamento cu DEACI lo sigui monitor desaroyo 
di economia di Aruba. "E Economic Outlook ta proyecta un 
crecemento economico y ta mustra e confiansa den Aruba su 
economia. Un economia chikito cu tin e potencial pa desaroya 
mas sectornan economico cu lo contribui na un economia mas 
duradero", segun e mandatario. 


E publicacion completo ta disponibel riba e website: 
www.deaci.aw. MN 


Proyeccion GDP nominal 2024- 2025 


2024 


GDP nominal AWG 7.408 
miyon 


8,5% compara cu 2023 


* Ingreso di turismo 14.0% 
* Consumo total 3.6% 
* Inversion total 11.9% 


* Ingreso di turismo 2.5% 


GDP nominal AWG 7.504 ° Consumo total 1.2% 
miyon 


1,3% compara cu 2024 


al 


| 2023 
4,8% compara cu 
2022 


* Ingreso di turismo 5.0% 
1.5% 
34.3% 


Proyeccion Real GDP 2024- 2025 Q 


* Consumo total 
* Inversion total 


* Ingreso di turismo 7.9% 
|e Consumo total 1.3% 
| Inversion total 8.8% 

MINISTER 


A GN n it O f y 

Diabierna merdia, Minister di Husticia y Asuntonan Social 
sr. Rocco Tjon, tawata presente na KIA, caminda hunto cu 
e hobennan cu ta ubica eynan, a presencia e clausura di un 
curso di dos siman cu nan a sigui. Minister Tjon, a cuminsa na 
gradici e organisacion “Tur Cos ta Posibel”, un organisacion 
internacional cu tin nan miembronan na Aruba cu a haci esaki 
posibel, colaborando cu diferente otro fundacionnan local 
como tambe e personal di KIA. 


E mandatario a expresa di ta sumamente orguyoso di por 
presencia locual e hobennan a haci e dos simannan tras di 
lomba, caminda nan a asisti diferente curso y training pa loke 
ta regulacion di nan comportacion, pero tambe e “sociale 
vaardigheden”. Durante e dos simannan aki nan a presencia 
momentonan di deporte, arte y musica, caminda nan mes a 
produci nan propio cancionnan y a pinta varios arte riba e 
murayanan. E proyecto aki ta sigur algo cu ta bay continua. 


L E 
Remarcabel ta cu, un di e hobennan aki, na momento cu e 
sali for di KIA, a haya e oportunidad pa atende un programa 
cu un duracion di dos luna, na Grecia. Esaki ta e manera cu 
kier traha pa brinda e hobennan aki un segundo oportunidad. 
Ministerio di Husticia y Asuntonan Social ta sigui inverti den e 
hobennan detenido aki, pa nan por reintegra y resocialisa bek 
den comunidad na un manera exitoso. Durante e aña aki, lo 
brinda cursonan di waiter, koelmonteur, electro, como tambe 
airbrush y alfabetisering cual ta sumamente importante pa nan 
por haya un segundo oportunidad. 


Minister Tjon a termina na expresa su gratitud, mirando cu tur 
esaki no ta posibel sin e guia y e trabou cu e trahadonan di KIA 
ta haci. Pues, palabranan di gradicimento pa e esfuerso y e 
trabou cu nan ta eherce cual ta di balor agrega. Danki tambe 
na nos fundacionnan local como tambe organisacion “Tur Cos 
ta Posibel” pa brinda e oportunidad aki na nos hobennan. 

MINISTER 


Z Cres 


MON PLAISIR SCHOOL A RICIBI BISHITA DI 
MINISTER ENDY CROES Y MASCOTA WIWI, EN 
CONEXION CU WEGANAN ESCOLAR 2024 


E gran apertura ta tuma luga dia 1 di juni na Stadion Nadi Croes y Crismo Angela 


Dialuna mainta, Minister Endy SS 5 ay 


Croes hunto cu mascota Wiwi [ATA x tim LL 

a bishita scol preparatorio y EEN ies nj 
basico di Mon Plaisir. Manera ta P La a <. 
conoci, Weganan Escolar 2024 
ta inicia dia 1 di juni pa 15 di juni 
proximo. Weganan Escolar ta un | 
competencia pa e alumnonan 
di scol preparatorio, basico 
y secundario cu ta competi 
den diferente disciplina e.o. 
futbol, volleyball, beach tennis, 
badminton, “kids athletics”, We 
Mente y We Baile. Pues dos 
siman di competencia, unda cu 
1300 alumno di 45 scol lo bataya 
contra otro pa conkista e titulo 
maximo. 


h. ` 


Abase di peticion di e mandatario 
di Deporte, tur scol cu ta participa 
na Weganan Escolar ta hisa 
bandera di Aruba y bandera di 
Weganan Escolar riba dialuna. 
E meta di esaki ta pa inculca e 
amor patria den nos hobennan 
y crea e espirito di competencia. 
E mandatario di Deporte a 
presencia e ceremonia, unda cu 
a hisa e bandera y canta e himno 
di Aruba y di Weganan Escolar. 
Por ultimo, Minister Endy Croes 
ta gradici cabesante, maestro-, 
staf y alumno di Mon Plaisir School pa e caluroso recepcion y 
e bunita y exitoso mainta. Cu e deseo, disciplina, dedicacion 
y determinacion ta logra. Alabes, ta invita Pueblo di Aruba pa 
duna sosten y apoyo na nos muchanan durante e competencia 
di Weganan Escolar 2024. MN 

Minister Endy Croes: 
PUEBLO DI ARUBA TA CORDIALMENTE INVITA PA 


Manera ta conoci, Weganan Escolar (WE) 2024 ta inicia 
diasabra, 1 di juni na Compleho Deportivo Nadi Croes 8 
Crismo Angela. Weganan Escolar ta un proyecto deportivo 
di Ministerio di Enseñansa y Deporte y IBiSA. E meta di WE 
Aruba ta pa promove deporte bou di e alumnonan di scol. 
Weganan Escolar ta un competencia pa e alumnonan di scol 
preparatorio, basico y secundario cu ta competi den diferente 
disciplina e.o. futbol, volleyball, beach tennis, badminton, “kids 
athletics”, WE Baile y e aña aki a introduci un categoria nobo, 
esta WE Mente. Dos siman di competencia, unda e scolnan lo 
bataya contra otro pa conkista e titulo maximo. Un total di 1300 
alumno di 45 scol ta participa na Weganan Escolar 2024. 


E gran apertura di Weganan Escolar ta tuma luga diasabra, 1 di 
juni na Compleho Deportivo Nadi Croes 8 Crismo Angela. Pa 6 
or di atardi e ceremonia oficial lo inicia cu desfile di e scolnan, 
brassband, show di baile, entrada di e antorcha Olimpico y 
mucho mas. E mandatario di Deporte ta gradici IBISA y e 
comision organisado pa realisa e competencia deportivo aki. 
Por ultimo, Minister Endy Croes ta desea tur scol cu ta competi 
den e campeonato di WE Aruba 2024 hopi exito y ta invita 
Pueblo di Aruba pa duna sosten y apoyo na nos hobennan. 


EA AAA ii ARIE š 
Diahuebs atardi, Minister di Deporte Endy Croes a atende e di 
18 edicion di Aruba Bank Walk and Run 2024. Tabata cuater 
dia di caminata den diferente districto di Aruba. Alrededor di 
2500 mucha, hoben y adulto a participa. Minister Endy Croes 
tabata presente na Camacuri pa desea e coredonan hopi 
exito. Tabatin hopi ambiente banda di caminda, unda cu famia, 
colega y amistad a duna sosten y apoyo na e participanten. 
Pa conclui, Minister Endy Croes ta felicita Aruba Bank cu 
nan exitoso evento deportivo. Alabes ta felicita Lana Gobert 
y Christian Pereira cu a sali e ganadonan absoluto di e di 
18 edicion di Aruba Bank Walk and Run 2024. Cu disciplina, 
deseo, dedicion y determinacion boso a logra. 

MINISTE 


Minister Glenbert Croes a anuncia: 


OBIERNO DI ARUBA A HAYA LICENCIA FOR DI 
FAC PA CUMPRA HFO MAS BARATA 
BAHA PRIJS DI AWA Y CORIENTE TA BIRA REALIDAD 


Durante su rueda di prensa di dialuna mainta, Minister | 
Glenbert Croes a habri siman cu dos bon noticia pa Aruba. | | 


E prome, ta e primicia cu diabierna siman pasa Department 
of Treasury di Gobierno di Merca, specificamente O.F.A.C., 
Office of Foreign Assets Control, a otorga Aruba e licencia 
pa Aruba por cumpra HFO di origen Venezolano. Esaki 
ta un noticia alentador y un logro hopi grandi pa Aruba y 
nos pueblo, pasobra esaki ta bay conduci na reduccion 
substancial di prijs di awa y coriente. Esey ta finalmente 
nos meta como Gobierno, e mandatario a splica. 


“Dos aña nos a cana e caminda aki, dos aña di reunionnan 
intenso y esfuersonan continuo. Cinco di maart ultimo mi 
a entrega oficialmente e peticion den nomber di Gobierno 
di Aruba pa FMSA por cumpra HFO di origen Venezolano 
y awe mi ta presenta na boso e licencia cu Aruba a haya 
pa por ehecuta esaki. Mirando e specificacion di e HFO, 
mirando e prijs, mirando e cercania di Aruba cu Venezuela, 
e ta brinda e oportunidad real y berdadero cu tanten cu 
nos ta depende di HFO, e ta e instrumento principal pa 
nos por baha prijs di awa y coriente”. 


E mandatario a manda gradici Department of Treasury pa 
a tuma den consideracion e peticion di su persona den 
nomber di Gobierno di Aruba. Aruba su interes pa cumpra 
HFO for di Venezuela ta explicitamente pa por suministra 
WEB cu HFO cu lo yuda nos combati inflacion energetico, 
combati prijs halto di awa y coriente, pa finalmente nos 
cumpli cu meta y mision di Gabinete Wever Croes esta di 
baha prijs di awa y coriente permanentemente. 


Dos aña largo nos a cana e caminda aki. Hasta 
opositornan a critica nos pa nos biahenan cu nan lo no ta 
duna resultado. E licencia aki ta un logro contundente di e 
esfuersonan di ultimo añanan na beneficio di nos Pais y ta 
refleha e bon relacion y confiansa cu Gobierno di Merca 
tin den Aruba. MN 

- w; 
Instituto Biba Saludabel y Activo 


Gabinete Wever-Croes 


Murayanan na San Nicolas, cu un tempo 
tawata silencioso y senciyo, a bira inspiracion 
pa creatividad dinamico di varios artista. 
Cada arte di muraya ta un celebracion di 
diversidad, cultura y union, dunando bida na 
murayanan y transforma nan den obranan 
maestro. 


2024 


AÑA DI STABILIDAD Y PROSPERIDAD 


